open-index/open-wikipedia-markdown huggingface dataset:
திருப்பூவணம் புராணம்

வடமொழியில் உள்ள பிரமகைவர்த்த புராணத்தின் தமிழ் மொழிபெயர்ப்பாகத் **திருப்பூவணப் புராணம்** உள்ளது.  பதினெண் புராணங்களில், பிரமகைவர்த்த புராணமும் ஒன்று. 

## பிரமகைவர்த்த புராணம்
" .... முந்த மறைநான்கினொடு புராண மூவாறு முழுதுல
கமிறைஞ்ச வன்பின் மொழிந்த வியாதன்...."  

(பாடல் எண் 60) கூறிய பதினெண் புராணங்களில் பிரமகைவர்த்த புராணமும் ஒன்று. 

இதில் 70 முதல் 84முடிய உள்ள அத்தியாயங்களில் திருப்பூவணப் புராணம் கூறப்பெற்றுள்ளது.

## பிரமகைவர்த்தத்திலுள்ள பிற தலபுராணங்கள்
பிரமகைவர்த்த புராணத்தில் திருப்பூவணப் புராணத்தைத் தவிர மற்றபிற திருத்தலங்களின் புராணங்களும் கூறப்பட்டுள்ளன.  அவற்றின் பட்டியல் கீழே கொடுக்கப் பட்டுள்ளது.

## திருப்பூவணப் புராணத் தோற்றம்
புராணக் கதைகளை முதலில் முருகப் பெருமானே நந்திதேவருக்கு உரைத்தார்.  நந்தி தேவர் அவற்றைச் சனகாதி முனிவர்களுக்கு எடுத்து உரைக்க, அம்முனிவர்கள் வியாசருக்கு விரித்துக் கூறினர் என்றும், வியாச முனிவர் அவற்றைச் சூதமுனிவருக்குத் தொகுத்துக் கூறினார் என்றும் பாடப் பெற்றுள்ளது.  

:"பங்கயத் திருமங்கை சாபந்தவிர்த்திடு காதைதான்
:றங்கு நற் சொல்பகர்ந்துளோர் தஞ்செவிக ;கொடுநாடுவோர்
:துங்கமிக்க பலன்கள் சீர்துன்றுளத்  தருள்கூரவே
:மங்கலத்தினி னந்திநேர் வந்துரைக்கினுமாதரோ"  

(பாடல் 858) என்ற இப்பாடல் அமைந்துள்ளது.  

திருநந்தி தேவரே  ​நேரில் வந்தாலும் அனைத்துப் பலன்களையும் விடுதலின்றி எடுத்துக் கூறிடுவது அரிதாகும் என்று பாடப்பெற்றுள்ளது.   அவ்வளவிற்குப் பலன்கள் அதிகமாக உள்ளன என்பது இதனால் பொருளாகிறது.

## திருப்பூவணப் புராணம் - பொது அமைப்பு
தலபுராண நூல்களில், அத்தலம் ​தேவாரப் பாடல் பெற்ற தலமாக இருந்தால், முதலில் அத்தலத்திற்கு உரிய தேவாரப் பாடல்கள் இடம் பெற்றுள்ளன. அதன் பின்னர் தலபுராணப் பாடல்கள் உள்ளன. பொ.ஊ. 1897ஆம் ஆண்டு அச்சடிக்கப்பட்ட திருப்பூவணப் புராணப் புத்தகத்திலும் முதலில் தேவாரப் பாடல்களும் அடுத்து புராணப் பாடல்களும் அச்சடிக்கப்பெற்றுள்ளன. முதலில், திருஞானசம்பந்தமூர்த்தி நாயனாரின் முதலாம் திருமுறையில் அமைந்துள்ள தேவாரப் பாடல்களும், அடுத்து மூன்றாம் திருமுறையில் உள்ள பாடல்களும் இடம் பெற்றுள்ளன.  அடுத்து திருநாவுக்கரசு நாயனார் பாடல்களும், சுந்தரமூர்த்தி நாயனார் பாடல்களும், கருவூர்த் தேவர் திருவிசைப்பா பாடல்களும் உள்ளன.  அருணகிரி நாதரின் பாடல்கள் மூன்று உள்ளன.  ஆனால் இம் மூன்று பாடல்களும் இடம் பெறவில்லை. 

## காலம்
திருப்பூவணப் புராணம் பாடப்பெற்ற காலம் பொ.ஊ. 1620 ஆகும். 

## திருப்புவணப் புராணச் சருக்கங்கள்
திருப்பூவணப் புராணத்தில், கடவுள் வாழ்த்து என்று தனிப் பகுதியும், பின்னர் பாயிரம் என்று ஒரு தனிப்பகுதியும் அமைந்துள்ளது.  கடவுள் வாழ்த்தில் திருப்பூணக் கோயிலில் உள்ள தெய்வங்களின் பெயர்களே இடம் பெற்றுள்ளன.  வேறுபிற தெய்வங்களின் பெயர்களேதும் இடம் பெறவில்லை.  கடவுள் வாழ்த்திற்கும் பாயிரத்திற்கும் இடையே  கீழ்க்கண்டபடி சருக்கங்கள் அமைக்கப் பெற்றுள்ளன.  மேலும், முதற் பாடல் விநாயகர் துதி என்று இல்லாமல் காப்பு என்று உள்ளது. 
  
:1)	காப்பு,  
:2)	நூற்பயன், 
:3)	கடவுள் வாழ்த்து, 
:4)	அவையடக்கம், 
:5)	நைமிசாரணயச் சருக்கம், 
:6)	சவுனகர் சூதரை வினவிய சருக்கம், 
:7)	திருக்கைலாயச் சருக்கம்,  
:8)	ஆற்றுச் சருக்கம்,  
:9)	நாட்டுச் சருக்கம், 
:10)	நகரச் சருக்கம்,  
:11)	பாயிரம்
:12)	முதல் 31)  முடிய இருபது சருக்கங்களில் புராணக்கதைகள் அமைக்கப் பெற்றுள்ளன.

## ஆசிரியர்
திருப்பூவணப் புராணத்​தைத் தமிழில் ​மொழி​பெயர்த்து எழுதியவர் கந்தசாமிப் புலவர் ஆவார்,   இவரது காலம் கி,பி, 1620 ஆகும்,

பகுப்பு:சைவ சமய நூல்கள்
பகுப்பு:புராணங்கள்
பகுப்பு:15 ஆம் நூற்றாண்டுத் தமிழ் நூல்கள்
முரண்பாடான நோக்கம்

உளவியல் மருத்துவத்தில் **முரண்பாடான நோக்கம்** (*Paradoxical intention*) அல்லது **முரண்பாடான எண்ணம்** என்பது  மனநோய் எண்ணத்தை (*neurotic thought*) தாராளமாக எண்ணுதல் ஆகும். இதனால் அந்த எண்ணம் எவ்வளவு தவறானது என்றும் அதை நீக்க வேண்டுமென்றும் நோயாளி உணர முடியும்.

## இவற்றையும் காண்க
*முரண்பாடான சிரிப்பு
*முரண்பாடான ‌மருந்துச்செயல்
*முரண்பாடான நெஞ்சுக்கூடு இயக்கம்
*முரண்பாடான உடையவிழ்ப்பு
*முரண்பாடான தவளை

## மேற்கோள்கள்

பகுப்பு:உளநோயியல்
கடையெழு வள்ளல்கள்

**கடையெழு வள்ளல்கள்**  என்போர் சங்க காலத் தமிழகத்தில் வாழ்ந்த வள்ளல்களின் தொகுப்பில் கடைசியாக வரும் ஏழு வள்ளல்கள் ஆவர். சிறுபாணாற்றுப் படையைப் பாடிய நல்லூர் நத்தத்தனார், ஏழு வள்ளல்கள் பற்றியும் அவர்களின் கொடைமடச் செயல்கள் பற்றியும் கூறியுள்ளார். கொடைமடச் செயல்கள் என்றால், பகுத்தறியாது மடமையோடு கொடையளித்த செயல்கள் என்று கூறலாம். இத்தகைய செயல்களே அவ்வள்ளல்களுக்குச் சிறப்பைச் சேர்த்தன என்பதும் உண்மையாகும். இந்த வள்ளல்களைப் பற்றிய செய்திகளை எட்டுத்தொகை நூல்களுள் ஒன்றான புறநானூற்றுப் பாடல்களும் கூறுகின்றன.

## சிறுபாணாற்றுப்படை காட்டும் தொகுப்பு
#பேகன் - மயிலுக்குப் போர்வை அளித்தவன் (**பொதினி -பழனி**)
#பாரி - முல்லைக்குத் தேர் தந்தவன் (**பறம்பு மலை**)
#காரி - (**திருக்கோவிலூர்**) ஈர நன்மொழி கூறியவன் (councilman)
#ஆய் - நீலநாகம் நல்கிய கலிங்கத்தை ஆலமர் செல்வனுக்கு (குற்றாலநாதருக்கு) அணிவித்தவன் (**பொதிகை மலை**)
#அதியமான் - நெல்லிக்கனியை ஔவைக்கு அளித்தவன் (**தகடூர் - தர்மபுரி**)
#நள்ளி - துளிமழை பொழியும் நளிமலை (**நீலகிரி**) நாடன். நட்டோர் உவப்ப நடைப்பரிகாரம் நல்கியவன். நண்பர்கள் வாழ்க்கை நடத்துவதற்கு வேண்டிய அனைத்து வசதிகளையும் நல்கியவன்
#ஓரி -(**கொல்லிமலை**) தன் குறும்பொறை நாடு முழுவதையும் கோடியர்க்கு(யாழ் மீட்டும் பாணர்க்கு) அளித்தவன். தன் ஓரி என்னும் குதிரைமீதேறி, காரி என்னும் குதிரைமேல் வந்து தாக்கிய காரியோடு போரிட்டவன்.

## பெருஞ்சித்திரனார் பாடல் புறநானூறு 158  காட்டும் தொகுப்பு
# பாரி - பறம்பிற் கோமான் (பரம்புமலை அரசன், மூவேந்தரோடு போரிட்டவன்)
# ஓரி - கொல்லிமலை நாட்டை ஆண்டவன்
# காரி - காரி என்னும் குதிரைமேல் சென்று போரிட்டவன்
# மலையன் - 'மறப்போர் மலையன்', மாரி போல் ஈகைப்பண்பு கொண்டவன்.
# எழினி - குதிரைமலை நாட்டை ஆண்டவன் ("ஊராது ஏந்திய குதிரை"), கூவிளங்கண்ணி மாலை அணிந்தவன். கூர்வேல் கொண்டு போர் புரிபவன்.
# பேகன் - கடவுள் காக்கும் மலை (பொதினி என்னும் பழனி) நாடன்
# ஆய் - "மோசி பாடிய ஆய்"

## தொகுப்பில் மாற்றம்
சிறுபாணாற்றுப்படையில் அதிகன் எழுவரில் ஒருவனாகத் தொகுக்கப்பட்டுள்ளான். 
புறநானூற்றில் எழினி எழுவரில் ஒருவனாகத் தொகுக்கப்பட்டுள்ளான். 
## கடையெழு வள்ளல்கள்
# குமணன் 
# சகரன் 
# சகாரன் 
# செம்பியன் (சிபிச் சக்கரவர்த்தி)
# துந்துமாரி 
# நளன் 
# நிருதி  
ஆகிய எழுவரைத் தலையெழு வள்ளல்கள் எனத் தொகுத்துக் காட்டுவர்.

இந்தத் தொகுப்பு வரலாற்றுக்கு முரணானது. 
குமணன் கடையெழு வள்ளல்களின் காலத்துக்குப் பிற்பட்டவன். 
செம்பியன் எனக் குறிப்பிடப்படுபவன் சிபிச் சக்கரவர்த்தி எனப் பேசப்படுபவன். 
தந்துமாறன் என்னும் வள்ளலைச் சங்கவருணர் என்னும் நாகரியர் பாடிய பாடல் ஒன்று புறநானூற்றில் உள்ளது. 
நிடத-நாட்டு நளன் பற்றிய இலக்கியம் உள்ளது. 
பிற மூவர் புராணக் கதை மாந்தர்.

## இவற்றையும் காண்க
வள்ளல்

## மேற்கோள்கள்

:

பகுப்பு:அரசர்கள்
பகுப்பு:கடையெழு வள்ளல்கள்
முரண்பாடான சிரிப்பு

முரண்பாடான சிரிப்பு என்பது பொருந்தாத இடத்தில் பொருந்தாத காரணத்தினால் உருவாகும் அளவிறந்த நகைப்பு ஆகும்.

இது அசாதாராண மனநிலையோடு தொடர்புடையது. கஞ்சா போன்ற போதைப்பொருள் பயன்பாட்டிலும் மற்றும் சில மனநோய்களிலும் இது நிகழலாம்.

## இவற்றையும் காண்க
*முரண்பாடான ‌மருந்துச்செயல்
*முரண்பாடான நெஞ்சுக்கூடு இயக்கம்
*முரண்பாடான நோக்கம்
*முரண்பாடான தவளை
*முரண்பாடான உடையவிழ்ப்பு
*சிரிப்பு

பகுப்பு:உளநோயியல்
அடால்ஃப் மேயர் (மனநல மருத்துவர்)

**அடால்ஃப் மேயர்** (*Adolf Meyer*) சுவிட்சர்லாந்தில் பிறந்தவர். இருபதாம் நூற்றாண்டின் முதல் பாதியில் மனநல மருத்துவத் துறையில் கலங்கரை விளக்கமாய் விளக்கியவர். அமெரிக்க மனநல மருத்துவர் கூட்டமைப்பின் தலைவராய் உயர்ந்தவர்.

இவர் மனநோய்களைப் புரிந்து கொள்வதில் அறிவியல் பூர்வமான அணுகுமுறையை வலியுறுத்தினார். நடத்தை மாறுபாடுகளுக்கு (*behavioral abnormalities*) தொற்றுக்கிருமிகள் காரணமாக இருக்கலாமோ எனும் வாதத்தை முன் வைத்தார்.

இவர் எந்தப் புத்தகமும் எழுதியதில்லை. ஆனாலும் இவர் எழுதிய கட்டுரைகள், இவரின் பண்புநலன்கள், இவரது மாணவர்கள் ஆகியவற்றின் மூலமாக இவர் புகழ் பெருகியது.

## மேற்கோள்கள்
*

பகுப்பு:1866 பிறப்புகள்
பகுப்பு:1950 இறப்புகள்
பகுப்பு:சுவிட்சர்லாந்து மருத்துவர்கள்
பகுப்பு:அமெரிக்க மருத்துவர்கள்
இருப்புக் கொள்ளாமை

**இருப்புக் கொள்ளாமை** (*Akathisia*, *acathisia*) என்பது அக ஓய்வின்மையினால் உண்டாகும் நோய்க்குறித் தொகுதியாகும். இதனால் நோயரால் ஓர் இடத்தில் அமர்ந்திருக்கவோ அசையாமல் இருக்கவோ முடியாது.

## காரணங்கள்
பெரும்பாலும் மருந்துகளால் தான் உண்டாகிறது.

* மனநல மருந்துகள் - ஹாலோபிரிடால் (*haloperidol*), ட்ரைஃப்ளுபெரசின் (*trifluoperazine*), ரெஸ்பெரிடோன் (*risperidone*), குளோர்புரொமசைன் (*chlorpromazine*)
* மன அழுத்தத்திற்காக தரப்படும் மருந்துகள்
* வாந்தி நிறுத்தும் மருந்துகள்
* ஓபியம், கொகெயின் போன்றவற்றைப் பயன்படுத்தி விட்டு நிறுத்திய பின்
## மேற்கோள்கள்

பகுப்பு:உளநோயியல்
பகுப்பு:நோய்கள்
புணர்ச்சிப் பரவசநிலையின்மை

**புணர்ச்சிப் பரவச நிலையின்மை** (*Anorgasmia*) என்பது போதுமான தூண்டல் தரப்பட்டும் புணர்ச்சியின் போது பரவசநிலையை எய்த இயலாமை ஆகும். இது மனநல நோய்களுள் ஒன்றாக வகைப்படுத்தப்பட்டாலும் பெரும்பாலும் இது மருத்துவ காரணங்களாலேயே (*medical causes*) உண்டாகிறது.

## முதல் நிலை பரவசமின்மை
வாழ்நாளில் ஒரு முறை கூட உச்ச கட்டமாகிய பரவச நிலையை எய்தாதவர்கள். பெண்களில் அதிகம் காணப்படும் இது ஆண்களில் அதுவும் இளம் ஆண்களில் மிக அரிதான ஒன்று.

## இரண்டாம் நிலை பரவசமின்மை
இவர்கள் முன்னம் பரவசநிலை அனுபவித்தவர்கள். சில காரணங்களால் தற்போது அனுபவிக்க இயலாதவர்கள்.

### காரணங்கள்
* மதுப்பழக்கம்
* மன அழுத்தம் (depression)
* இடுப்பெலும்பு பாதிக்கப்பட்ட நிலை (Pelvic surgery)
* மாதவிடாய் நிறுத்தம் - மாதவிடாய் முடிந்த நிலை (menopause)
* சுக்கிலத்தை அகற்றும் அறுவைச் சிகிச்சை (Prostate Removal) (ஆண்குறிக்குச் செல்லும் நரம்புகளும் அகற்றப்படுவதால்)
* சர்க்கரை நோயால் விளைந்த நரம்பு பாதிப்பு (Diabetic Neuropathy)
* முள்ளந்தண்டுவட பாதிப்பு (Spinal cord lesions)
* உறுப்பழிவு (Genital mutilation)

## சூழ்நிலை பரவசமின்மை

இவர்கள் சில குறிப்பிட்ட சூழல்களில் (situational) மட்டும் பரவசமெய்த இயலாதவர்கள். எடுத்துக்காட்டாக சில ஆண்கள் *(quad honc)* மனைவியைத் தவிர பிற பெண்களிடம் பரவசமெய்துவார்கள்.

## மேற்கோள்கள்

பகுப்பு:உளநோயியல்
பகுப்பு:பாலியல் நடத்தைகள்
பகுப்பு:நோய்கள்
தமிழ் இலக்கிய விமர்சனக் கலைக்களஞ்சியம்

**தமிழ் இலக்கிய விமர்சனக் கலைக்களஞ்சியம்** என்பது தமிழ் இலக்கியம், இலக்கியப் போக்குகள், விமர்சனங்கள், விமர்சகர்கள் போன்ற பொருட் பரப்பை உள்ளடக்கிய ஒரு கலைக்களஞ்சியம் ஆகும்.  இது இணையத்தில் www.encyclopediatamilcriticism.com  என்ற முகவரியில் உள்ளது.  பயனர்கள் இதை இலவசமாகப் பயன்படுத்திக் கொள்ளலாம்.  இது நூல் வடிவமாகவும் வெளி வந்துள்ளது.  இதை ம. வேதசகாயகுமார் சு. இராஜேந்திரன் ஆகியோர் முதன்மையாகப் பங்களித்து உருவாக்கி உள்ளனர்.  

## வெளி இணைப்புகள்
* தளம் 

பகுப்பு:இணையத் தமிழ்க் கலைக்களஞ்சியங்கள்
பகுப்பு:இலக்கியம் பற்றிய தமிழ் வலைத்தளங்கள்
பகுப்பு:கலை இலக்கிய தமிழ்க் கலைக்களஞ்சியங்கள்
அமெரிக்க முதற்குடிமக்கள்

தற்கால வட அமெரிக்கா, நடு அமெரிக்கா மற்றும் தென் அமெரிக்கா நாடுகளில் தோற்றம் கடந்த 400 ஆண்டுகளில் நிகழ்ந்த இனப்படுகொலைகள் நிகழ்வாகும். அவர்களுக்கு முன்பு பல்லாயிரக்கணக்கான ஆண்டுகளாக வட, தென் அமெரிக்காக்களில் பல குழுக்களை அல்லது இனங்களைச் சார்ந்த மக்கள் வாழ்ந்து வந்திருக்கிறார்கள். இவற்றில் சில பெரிய நாகரிங்களாக வளர்ச்சி பெற்றிருந்தன. இந்த மக்களே **அமெரிக்க முதற்குடிமக்கள்** அல்லது **செவ்விந்தியர்கள்** என்று அறியப்படுகிறார்கள்.

இரண்டு கண்டங்களில் பரந்து வாழ்ந்த இந்த மக்கள் பல குழுக்களாக அல்லது நாடுகளாக வாழ்தனர். இவர்களுக்கு இடையேயான சூழலிய, மொழி, பண்பாட்டு, வரலாற்று, வாழ்விய வேறுபாடுகள் மிகப் பல. எனினும் ஐரோப்பிய அரசுகளால் தோற்கடிக்கப்பட்டு, அடக்கப்பட்ட வரலாறு இவர்கள் எல்லோருக்கும் உள்ளது. ஆசிய, ஆபிரிக்க நாடுகள் போல் அல்லாமல் இந்த நாடுகள் அல்லது இனக் குழுக்கள் என்றும் அரசியல் விடுதலை பெறவில்லை. ஐரோப்பியர்கள் ஏற்படுத்திய நாடுகளுக்குள்ளே தமது சுதந்திரத்தை, உரிமைகளை இவர்கள் நிலைநாட்ட முயற்சி செய்கிறார்கள்.

## இதனையும் காண்க
*கனடாவின் முதல் குடிமக்கள்
* ஐக்கிய அமெரிக்காவிலுள்ள தொல்குடி அமெரிக்கர்
*அமெரிக்க முதற்குடிகளின் மொழிகள்
* இனுவிட்டு
* கனடா உறைவிடப் பள்ளிகள்
* 2021 கனடா பூர்வ குடிகள் உறைவிடப் பள்ளிகளில் பிணக்குழிகள் கண்டுபிடிப்பு
## ஆதாரங்கள்

## வெளி இணைப்புகள்
*  History of Native Americans 
பகுப்பு:வட அமெரிக்கப் பழங்குடிகள்
பகுப்பு:கனடியப் பழங்குடி மக்கள்
பகுப்பு:அமெரிக்கப் பழங்குடிகள்
பகுப்பு:பழங்குடிகள்
பரிவேடம்

thumb|120px|right|பதாங்கில் தென்பட்ட அகல்வட்டம்
**பரிவேடம் **(*halo*) என்பது பரிதியையோ நிலவையோ சுற்றிக் காணப்படும் ஒளிவட்டமாகும். இது மெல்லிய, வெண்ணிறங் கொண்ட குருள் மேகங்களில் (*cirrus clouds*) காணப்படும் பனிப்படிகங்களால் தோற்றுவிக்கப்படுகிறது. இப்படிகங்கள் சிறு அறுங்கோணப் பட்டகங்களைப் போலச் செயல்பட்டு வெண்ணிற அல்லது வண்ணப் பரிவேடத்தை உருவாக்குகின்றன. கதிரவனைச் சுற்றிக் காணப்படும் பெரிய பரிவேடத்திற்கு **அகல்வட்டம்** என்றொரு பெயரும் உண்டு (*அகல்வட்டம் பகல்மழை* என்பர்). இவ்வகை ஒளிவட்டங்கள் அரிதானவையே அல்ல; உலகின் வெவ்வேறு பகுதிகளில் வருடம் முழுவதும் இவை ஏற்படுகின்றன.

## 22 <sup>0</sup> பரிவேடம்
வானில் பொதுவாகத் தென்படும் பரிவேடம் **22 <sup>0</sup> பரிவேடம்** என்று அழைக்கப்படுகின்றது. ஏனெனில், இப்பரிவேடம் கதிரவனிலிருந்து (அல்லது நிலவிலிருந்து) 22 0 தொலைவில் இருக்கிறது.  கதிரவன், நிலவு இவ்விரண்டும் வானத்தின் 1/2 0 அளவிலான பகுதியை மறைப்பவை; எனவே, 22 0 அளவானது கதிரவன் அல்லது நிலவு இவற்றை விட 44 மடங்கு பெரியதாக இருக்கும்.

## கண் பாதுகாப்பு
அகல்வட்டத்தை நேரடியாக வெற்றுக் கண்ணாலோ, குளிர்க்கண்ணாடியினாலோ, தண்ணீரில் / கலங்கிய நீரில் எதிரொளிப்பிலோ, இன்னபிற கருவிகளைக் கொண்டோ காணக்கூடாது; சூரியன்-தொடர்பான எந்தவொரு வானியல் நிகழ்வையும் காண விரும்புவோர், போதிய பாதுகாப்பு முறைகளை அவசியம் கடைப்பிடிக்க  வேண்டும்.

### பாதுகாப்பான முறைகளுக்கு
*காண்க*.**சூரிய கிரகணங்களைப் பாதுகாப்பான முறையில் காண்பது எவ்வாறு?** கங்கணகிரகணம்

## மேற்கோள்கள்


பகுப்பு:புவியின் வளிமண்டலம்
பகுப்பு:வானிலை நிகழ்வுகள்
பகுப்பு:ஒளியியல் தோற்றப்பாடுகள்
மரண விறைப்பு (சட்டஞ்சார் மருத்துவம்)

சட்டம்சார் மருத்துவத்தில், **மரண விறைப்பு** (*Death erection*) எனப்படுவது இறப்பிற்குப் பின் ஏற்படும் ஆண்குறி விறைப்பு ஆகும். இது **இறுதி விறைப்பு** (*terminal erection* எனவும் அழைக்கப்படும். பெரும்பாலும் இது தூக்கு தண்டனை தரப்பட்ட ஆண் பிணங்களில் காணப்பட்டுள்ளது.

## காரணம்
கயிற்று முடிச்சு சிறுமூளையில் (cerebellum) தரும் அழுத்தத்தால் இது உண்டாவதாகக் கண்டறியப்பட்டுள்ளது. ஆண்கள் மட்டுமின்றி பெண்களிலும் இது காணப்படுகிறது.

## பிணத்தின் பிறப்புறப்பில் காணப்படும் மாற்றங்கள்
### ஆண்களில்
சிறுநீர், கோழை, சுக்கில நீர் வெளித்தள்ளல் ஆகியவற்றுடன் கூடிய முழுவதுமான ஆண்குறி விறைப்பு காணப்படும்.

## சட்டஞ்சார் மதிப்பு
மரண விறைப்பு காணப்பட்டால் இறந்தவர் வன்முறையான மரணத்தை அடைந்துள்ளார் என ஊகித்து உணரலாம்.

## இவற்றையும் பார்க்கவும்
*மரண விறைப்பு

## மேற்கோள்கள்


பகுப்பு:சட்டம்
பகுப்பு:ஆண்குறி
பகுப்பு:மருத்துவம்
பகுப்பு:சட்டம் சார் மருத்துவம்
உழிஞைத் திணை

பகைவர் நாட்டின் மீது படையோடு சென்று மதிலை வளைத்துப் போரிடுவது **உழிஞைத் திணை**யாகும். இவ்வாறு போரிடும் வீரர்கள் உழிஞைக் கொடியாலான மாலையைச் சூடிக்கொண்டு போரிடுவர். பகைவன் ஒளிந்த அரணத்தைக் கைப்பற்ற எண்ணிய மன்னன் அம்மதிலை வளைப்பான். இவ்வாறு வளைக்குங்கால் குடை, வாள் ஆகியவற்றில் ஒன்றைப் புற வீடு விடுதலும், மதிலின் புறத்தே சென்று தங்குதலும், தோற்படை பெருக்கம் பேசுதலும், காவற்காட்டைக் கடத்தலும், கிடங்கில் போரிடுதலும், மதில்மீது ஏணி சார்த்திப் போரிடுதலும் நடைபெறும். பின்னர் மதிலின் உள்ளே குதித்து அகத்தோரை வென்று அரணம் கைப்பற்றப்படும். 
மதிலை அழித்துக் கழுதை ஏர் கொண்டு உழுது **காவடி** விதைத்தலும் (***வரகு, எள், கொள்ளு முதலியன*** விதைத்தல்) , வாளைக்கழுவுதலும், முடிசூடிக் கொள்வதும் நடைபெறும். அகத்தோன்  நிறையளிக்க  அதனைப் பெற்று மதிலை அழிக்காமல் திரும்புவதும் உண்டு. ஒரு மதிலை அழித்தவுடன் மற்ற மதிலகத்துள்ளோரும் தத்தம் முரண் அவிதலும் உண்டு. இதுவே உழிஞைத் திணைஆகும்.

வெட்சி நிரை கவர்தல்; மீட்டல் கரந்தையாம்
வட்கார் மேல் செல்வது வஞ்சி ; உட்காது
எதிர்ஊன்றல் காஞ்சி ; எயில்காத்தல் நொச்சி
**அது வளைத்தல் ஆகும் உழிஞை** - அதிரப்
பொருவது தும்பையாம் ; போர்க்களத்து மிக்கோர்
செரு வென்றது வாகையாம்


புறசெய்திகளைகன் செய்திகளைக் கூறும் இந்தப் பழம்பாடல் மூலம் இத்திணையை  அழகாக விளக்கலாம்.

பகுப்பு:தமிழர் போரியல்
பகுப்பு:சங்க இலக்கியம்
பகுப்பு:புறப்பொருள் திணைகள்
நொச்சித் திணை

## நொச்சிப்படலம்

மதிலை வளைத்துப் போர் செய்யும் உழிஞைத் திணை வீரர்கள் மதிலுள் புகாமல் தடுத்துப் போரிடுபவர். நொச்சித் திணை வீரராவர்.
இவர்கள் சிந்துவாரம் என்றறியப்படும் நொச்சிப் பூமாலையைச் சூடிப் போர் செய்வர்.
:
:வெட்சி நிரை கவர்தல்; மீட்டல் கரந்தையாம்
:வட்கார் மேல் செல்வது வஞ்சி ; உட்காது
:எதிர்ஊன்றல் காஞ்சி ;**எயில்காத்தல் நொச்சி**
:அது வளைத்தல் ஆகும் உழிஞை - அதிரப்
:பொருவது தும்பையாம் ; போர்க்களத்து மிக்கோர்
:செரு வென்றது வாகையாம்

## நொச்சி திணை மற்றும் துறைகள்

நொச்சி திணை மற்றும் துறைகளை புறப்பொருள் வெண்பாமாலை சூத்திரம் பின்வருமாறு தொகுத்தளிக்கிறது:

:நுவல் அருங் காப்பின் நொச்சி, ஏனை
:மறனுடைப் பாசி1, ஊர்ச்செரு என்றா2,
:செருவிடை வீழ்தல்3, திண் பரிமறனே4,
:எயிலது போரே5, எயில்தனை அழித்தல்6,
:அழிபடை தாங்கல்7, மகள்மறுத்து மொழிதல்8, என
:எச்சம் இன்றி எண்ணிய ஒன்பதும்
:நொச்சித் திணையும், துறையும் ஆகும்.
 
இப்பாடல் கூறுவது, "நொச்சி" என்பது திணை என்றும், பின்வரும் எட்டும் நொச்சியின் துறைகள்:
# நொச்சி
# மறனுடைப் பாசி
# ஊர்ச்செருதல்
# செருவிடை வீழ்தல்
# குதிரை மறம் 
# எயிலது போர்
# எயில்தனை அழித்தல்
# அழிபடை தாங்கல்
# மகள்மறுத்து மொழிதல்

### மறனுடைப் பாசி

உழிஞை வீரரோடு போரிடும் வேளையில் வீரமரணம் அடைந்து சுவர்க்கம் அடைவதினைக்குறிக்கும் திணை.

### ஊர்ச்செருதல்

மதிலைச்சுற்றி அகழிகள் மதிலைப்பிடிக்க வரும் வீரர்களின் முன்னேற்றத்தை தடுக்கும் விதமாக அமைந்திருக்கும். எனவே, இவ்வகழிகளை உழிஞை வீரர்கள் அழிக்காது போரிடுவதைக்குறிக்கும் திணை.

### செருவிடை வீழ்தல்

அகழிகளைக்காக்கும் நொச்சி வீரர்கள் உழிஞை வீரரோடு போராடி வெற்றி கொள்வதை குறிக்கும் திணை.

### குதிரை மறம்

மதிலைக்காக்க வேண்டி பெரிய மதில்களின் மீது பாய்ந்தோடும் குதிரையின் (பரி) திரத்தைக்கூறும் திணை.

### எயிலது போர்

எயில் என்பது மதிலைக்குறிக்கும். இத்திணை மதில் மீதிருந்து உழிஞை வீரர்களோடு போரிடுவதைக்குறிக்கும் திணை.

### எயில்தனை அழித்தல்

மதிலைக்காக்கும் வீரர்கள் வீரமரணம் அடைந்து வானிலிருந்து தேவமகளிர் வந்து அவர்களை அழைத்து செல்வதனை குறிக்கும் திணை.

### அழிபடை தாங்கல்

மதிலின் மீது கூட்டமாக வீரர்கள் இல்லாவிடினும் ஒவ்வொரு நொச்சி வீரரும் தனியே நின்று உழிஞை வீரரோடு போரிடும் பெருந்திறத்தை உரைக்கும் திணை.

### மகள்மறுத்து மொழிதல்

மதிலை சுற்றியும் தன் உழிஞை வீரப்படைகளை நிறுத்திய மன்னர், நொச்சி வேந்தரின் மகளை மணமுடிக்க வேண்டுதலும், அதனை நொச்சி மன்னர் ஏற்க மறுத்தலையும் விளக்கும் திணை.


புறத்திணைகளின் செய்திகளை கூறும் இந்தப் பழம்பாடல் மூலம் இத்திணையை  அழகாக விளக்கலாம்.

பகுப்பு:தமிழர் போரியல்
பகுப்பு:சங்க இலக்கியம்
பகுப்பு:புறநானூறு
பகுப்பு:புறப்பொருள் திணைகள்
தும்பைத் திணை

இருபெரும் வேந்தர்களும் நாள் குறித்து, பொதுவிடத்தில் போர் செய்தல் **தும்பைத் திணை** ஆகும். இவ்வீரர் இரு பக்கத்தவர்களும் தும்பைப் பூமாலை சூடிப் போர் செய்வர்.

: வெட்சி நிரை கவர்தல்; மீட்டல் கரந்தையாம்
: வட்கார் மேல் செல்வது வஞ்சி ; உட்காது
: எதிர்ஊன்றல் காஞ்சி ; எயில்காத்தல் நொச்சி
: அது வளைத்தல் ஆகும் உழிஞை - **அதிரப்**
: **பொருவது தும்பையாம்** ; போர்க்களத்து மிக்கோர்
: செரு வென்றது வாகையாம்

புறத்திணைகளின் செய்திகளை கூறும் இந்தப் பழம்பாடல் மூலம் இத்திணையை  அழகாக விளக்கலாம்.

பகுப்பு:தமிழர் போரியல்
பகுப்பு:சங்க இலக்கியம்
பகுப்பு:புறநானூறு
பகுப்பு:புறப்பொருள் திணைகள்
பொதுவியல் திணை

**பொதுவியல் திணை** புறத்திணைகள் ஒன்பதிலும் வகைப்படுத்த முடியாத பாடல்களான அறம் கூறும் பாடல்களையும், அறிவு கூறும் பாடல்களையும் உள்ளடக்கியது.  புறத்திணைகளுள் வெட்சி, கரந்தைத் திணைகள் பசுக்களை கவர்தல், அவற்றை மீட்டல் எனவும், வஞ்சி, காஞ்சித் திணைகள் பகைவர் நாட்டின்மேல் படையெடுத்தல், அவர்களை நாட்டுள் விடாமல் தடுத்தல் எனவும், உழிஞை, நொச்சித்திணைகள் மதிலை வளைத்தல், அதைக் காத்தல் என அமைந்து எதிர் எதிர் திணைகளாக அமைந்திருத்தல் சிறப்புடையது. அடுத்துக் கூறப்படும்தும்பைப் போர்முறை, இடம், நாள், நேரம் குறித்துச் செய்யப்படும் அறப்போராக வீரம் விளைய நின்றது என்பது குறிப்பிடத்தக்கது. வெற்றியைப் பாராட்டுதல் வாகை என்பதோடு அமையாமல், தோற்றவர் பக்கத்தும் வீரம் வெளிப்பட போர் செய்தவர்களையும் சிறப்பித்து, பொதுவான வீரம், கொடை இவற்றைப் பேசும் பாடாண் திணை. தமிழர் நாகரிகத்திற்கு எடுத்துக் காட்டாகத் திகழ்கிறது. 

பகுப்பு:தமிழர் போரியல்
பகுப்பு:சங்க இலக்கியம்
பகுப்பு:புறப்பொருள் திணைகள்
சௌரம்

**சௌரம்** (ஆங்கிலம்: Saura; ) என்பது சூரிய தேவனை முழுமுதற் கடவுளாகக் கொண்டு வழிபடும் சமயமாகும். பேரொளி வடிவினனாக அவனை வழிபட வேண்டும் என்று கூறுவது இச்சமய கருத்தாகும். ஏனெனில் பஞ்சாங்களில் சூரியனின் சஞ்சாரத்தை வைத்துக் கணக்கிடுவதை சௌரமானம் என்றும் சந்திரனின் நிலையை வைத்துக் கணக்கிடுவதை சாந்திரமானம் என்று கூறுவார்கள். நா.கதிரை வேற்பிள்ளை தமிழ் மொழி அகராதியிலும் சௌரம் என்ற வார்த்தைக்கு சூரியன் என்று குறிப்பிடப்பட்டுள்ளது.

தமிழகத்தில் சூரியனுக்கு உள்ள கோயில்களில் குறிப்பிடத்தகுந்தது கும்பகோணம் அருகில் உள்ள சூரியனார் கோயில் தலம் தான் ஆகும். இந்த ஆலயத்தை கட்டுவித்தவர் முதலாம் குலோத்துங்க சோழன் (பொ.ஊ. 1079-பொ.ஊ. 1120). சூரியன் "கொடிநிலை" என்ற பெயரால் அழைக்கப்பட்டதாக தொல்காப்பியத்தில் குறிக்கப்பட்டிருக்கிறது. சிலப்பதிகாரத்தில் சூரிய கோயில்களை "உச்சி கிழான் கோட்டன்கள்" என்ற பெயரால் குறிக்கப் பெறுகிறது. உலகில் எழுந்த பழமையான நூலான இருக்கு வேதத்தில் சூரிய வழிபாடு குறிக்கப் பட்டிருக்கிறது. சௌராஷ்டிரம் என்ற பரத நாட்டின் ஐம்பத்தி ஆறு நாடுகளில் ஒன்று சூரிய வழிபாட்டின் அடிப்படையில் எழுந்த பெயராகும்.

சூரியனை குறித்த ஆதித்தியயிருதயம் பாடல் இராமாயணத்தில் உள்ளது. ஈசா வாஸ்ய உபநிடதம் சூரிய வழிபாடு குறித்த வேதத்தின் ஒரு அங்க நூல் ஆகும்.

## மேற்கோள் தரவுகள்

பகுப்பு:இந்து சமயப் பிரிவுகள்‎
பிட்

**இரும** அல்லது *துணுக்கு* என்பது கணினி மற்றும் தொலைதொடர்பு  இயலின் அடிப்படை தகவல் அளவு கோல். எந்த ஒரு கருவி வெறும் இரும நிலையை (binary state) வைத்து இயங்குமோ அங்கு மட்டுமே இந்த பிட் அளவுகோல் பயன்படுத்தமுடியும். உதரணத்திற்கு கணினி, எணினி, இலக்கமுறை சுற்றுபலகை ( டிஜிட்டல் சிர்கிட் போர்டு ) உபயோகிக்கும் கருவிகளில் இந்த முறையான தகவல் சேமிப்பை உபயோகிக்கலாம். ஒரு பிட் என்பது  'சுழியம்' ( 0 - zero ) அல்லது 'ஒன்று' ( 1 - one ) என்ற ஏதாவது 
ஒரு இலக்கத்தை குறிக்கும். இது இரும கணக்கீடு ( binary arithmetic) முறையை சார்ந்தது ஆகும். இதை நிலைமாற்றி ( switch )  என்றும் சொல்லுவார்கள் ( 0 அல்லது 1 ).

இந்த இரும எனப்படும் அளவுகோல் கணினி உலகில் உருவ இலக்க எனவும் குறிபிடுவர்கள். அதே போல இதனை ஏரண மதிப்பு  அ.த மெய் ,பொய்  ( logical value )  போலவும்  பயன்படுத்துவார்கள், அதுபோல செயற்பாடு நிலைபோலவும் ( Activation State ) அதாவது  on / off  போல உபயோகிபர்ர்கள்.

=வரலாறு=
1984ல் கிளைடே எ. ஷன்னன் ( Claude E. Shannon  ) என்பவர் தன்னுடிய ஆய்வு கட்டுரை 'A mathematical theory of computation' யின் மூலம் முதன் முதலில் 'பிட்' என்ற வார்த்தையை  பயன்படுத்தினர். பின்னர் கொணரத் சுசே ( Konrad Zuse ) என்பவர் முதன் முதலில் இந்த பிட் கணிதத்தை வைத்து முதல் நிரலாக்க கணினிய கண்டுபிடித்தார்.

## பல வடிவங்கள்
பிட்டை பல வடிவங்களில் உபயோகிகிரர்கள். பைடு  ( 8 பிட் = 1துண்டு - byte  ) , கிலோ பைடு ( 1024 பிட் = 1 கிலோ பைடு) , மெகா பைடு ( 1024 கிலோ பைடு  = 1 மெகா பைடு ). கணினி தகவலை ஒரு குழுவாக செயல்படுத்தும்.  பெரும்பாலும் உபயோகிக்க கூடிய சில குழுக்கள்: அரை பைடு ( nibble ) , பைடு (byte),   வார்த்தை ( word = 16 பிட் , 32 பிட் , 64 பிட்  )

## மேற்கோள்
* C.E. Shannon, "A Mathematical Theory of Communication ", *[[Bell System Technical Journal]]*, vol. 27, pp.&nbsp;379–423, 623-656, July, October, 1948

பகுப்பு:கணினி அறிவியல்
அமெரிக்க முதற்குடிமக்கள் மெய்யியல்

**அமெரிக்க முதற்குடிமக்கள் மெய்யியல்** என்பது அமெரிக்க முதற்குடிமக்கள் கூறிய, எழுதிய, வெளிப்படுத்திய மெய்யியல் ஆகும்.  அமெரிக்க முதற்குடிமக்கள் பல்வகைப்பட்டவர்கள்.  எனவே அவர்கள் எல்லோரும் ஒரே மெய்யியலைக் கொண்டிருக்கவில்லை.  எனினும், இவர்களின் பல மெய்யியல் கருத்துக்கள் பல ஐரோப்பிய, ஆசிய மெய்யியல் கருத்துகளில் இருந்து பல வழிகளில் வேறுபட்டவை.  குறிப்பாக சொத்து, சூழலியல், முடிவெடுக்கும் முறை, ஆன்மிகம் ஆகிய துறைகளில் பல முதற்குடிக் குழுக்கள் கொண்டிருந்த மெய்யியல் மிகவும் மாறுபட்டதாகும்.

## வெளி இணைப்புகள்
* THE REALIZATION OF NATIVE AMERICAN PHILOSOPHY 

பகுப்பு:நாகரிகங்கள் வாரியாக மெய்யியல்
பகுப்பு:வட அமெரிக்கப் பழங்குடிகள்
ஈனயானம்

**ஹீனயானம்** என்பது பௌத்த சமயத்தின் பெரிய உட்பிரிவாகும். இதனை குறுகிய பாதை என்றும் கூறுவர்.   மற்றொன்று மகாயானம். மாற்றம் மிகாத திரிபிடகத்தை பின்பற்றுவர்கள் ஈனயானர்கள். துவக்கத்தில் இவர்கள் பாளி மொழியில் தங்கள் சமய நூல்களை எழுதியவர்கள். ஈனயான பிரிவை பின்பற்றுபவர்கள் துறவறத்தை வாழ்க்கை நெறியாக கொண்டவர்கள். 

புத்தரால் அருளப்பட்ட நெறி முறைகளை அவ்வாறே ஏற்றுக்கொள்வது இவர்களது கொள்கை. இச்சமயத்தின்படி புத்தர் சாதாரண மனிதராக மதிக்கப்பட்டார். புத்தரின் நல்லொழுக்க நெறிகளை கடைப்பிடிப்பதன் மூலம் பரிநிர்வாணம் அடையலாம் என்பதை வலியுறுத்துவது ஹீனயான புத்த சமயமாகும்.  இப்பிரிவு அசோகர் காலத்தில் கிளைத்தது.

ஈனயான பௌத்த சமயத்தில் பின்னர் பல உட்பிரிவுகள் சௌத்திராந்திகம், வைபாடிகம் போன்ற பிரிவுகள் தோன்றியிருந்தாலும், தற்போது தேரவாதப் பிரிவே நிலைத்துள்ளது.

## மேற்கோள்கள்


## வெளி இணைப்புகள்
* son_hinayana_mahayana.html Introductory Comparison of Hinayana and Mahayana

பகுப்பு: பௌத்த பிரிவுகள்
ஆரிய சமாஜம்

thumb|வலது
**ஆரிய சமாஜம்** கி.பி. 1875ல் தோற்றுவிக்கப்பட்டது. இதைத் தோற்றுவித்தவர் சுவாமி தயானந்த சரஸ்வதி ஆவார்.

## கடவுளின் குழந்தைகள்
‘ஆரியா’ என்பதன் பொருள் கடவுளின் குழந்தை என்பதாகும்.அனைத்து ஆன்மாக்களும், கடவுளின் குழந்தைகள் என்றும், அவை கடவுளுக்கு கீழ்படிதல் உள்ளவையாக இருக்க வேண்டும் என்பதும் தயானந்தரின் கருத்துகளாகும்.

## உண்மையைத் தேடி
தயானந்தரின் இயற்பெயர் மூலசங்கரன். கி.பி. 1824ல் குஜராத்தில் வசதியுள்ள பிராமண குடும்பத்தில் பிறந்தார். இவரின் தந்தையின் பெயர் அம்பா சங்கரர்  ஆகும். இவரது 20வது வயதில் திருமணம் முடிக்க இவரின் தந்தை விரும்பினார். அதில் விருப்பம் இல்லாமல் வீட்டை விட்டு வெளியேறினார். உண்மையைத் தேடி இந்தியா முழுமைக்கும் சுற்றி பல இடங்களில் கல்வி கற்றார்.

## சத்தியார்த்த பிரகாசம்
15 ஆண்டுகள் அலைந்து, திரிந்து இறுதியாக மதுராபுரிக்குச் சென்றார். அங்கு சுவாமிஜி வீராஜானந்தரிடம் சீடராக ஆனார். அதன் பின்பு ‘சத்தியார்த்த பிரகாசம்’ என்ற நூலை எழுதினார்.

## இந்து, சமய, சமுதாயப் பணி
தயானந்த சரஸ்வதி சுவாமிகள் தம் வாழ்நாளை வேத சமயத்தைப் பரப்புவதிலும் இந்து, சமய, சமுதாயப் பணிகளிலும் கழித்தார். ஐந்தாண்டுகளுக்குள் பல்லாயிரக் கணக்கானோர் இவரைப் பின்பற்றத் தலைப்பட்டனர்.

உருவ வழிபாட்டை எதிர்த்த இவர், வேதங்களை நம்பினார்.
### ஆரிய சமாஜத்தின் சமுதாயப் பணி
ஆரிய சமாஜம் ஆரம்பிக்கப்பட்ட காலம் முதல் மனித சமுதாய மேம்பாட்டிற்கு பல சமுதாயப் பணிகளை மேற்கொண்டு வந்துள்ளது. இந்து சமயத்தில் இருந்து வரும் தீமைகளைக் களையவும் வேத சமயத்திற்கு புத்துயிர் அளிக்கவும் முயற்சிகள் மேற்கொண்டுள்ளது.

ஜாதிக்கொடுமை, பெண்கள் மீதான அடக்குமுறை ஆகியவற்றைக் கடுமையாக எதிர்த்தது. மும்பையில் இந்த சமாஜம் ஆற்றல் பெற்றிருந்தது.

## மேற்கோள்கள்

பகுப்பு:இந்து சமய அமைப்புகள்
பகுப்பு:ஆரிய சமாஜம்
பீட்டாபைட்டு

**பீட்டாபைட்** (*Petabyte*) என்பது அனைத்துலக முறை அலகுகளின் பீட்டா என்னும் முன்னொட்டை பைட் என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. பொதுவாக 1000 அல்லது 1024 டெராபைட் என்றவாறு கையாளப்படுகின்றது.

* 1 பிபை = 1,000,000,000,000,000 பைட் = 1015 பைட்.

## உபயோகங்கள்
பல்வேறு துறைகளில் பீட்டாபைட்டின் பயன்பாடுகள்;

* **மென்பொருள்**: டெராடேட்டா டேட்டாபேஸ் 12 குறுக்கப்பட்ட 50 பீட்டாபைட் அளவு தரவுகளை சேமிக்கவல்லது.
* **இணையம்**: ஒவ்வொரு நாளும் கூகுள், 24 பீட்டாபைட் தரவுகளை கையாளுகிறது.
isohunt என்ற டொரண்ட் தளம் சூன் 2010-ல் 10.8 பீட்டாபைட் (அளவுள்ள?) கோப்புகளை வரிசைப்படுத்தியுள்ளது.
* **தொலைதொடரபு**: 19 பீட்டாபைட் தரவுகளை ஒவ்வொரு நாளும் AT&T கையாளுகிறது.
* **திரைப்படம்**: 'அவதார்' திரைப்படத்தின் முப்பரிமாண காட்சி உருவாக்கத்திற்கு Weta Digital-ல் 1 பீட்டாபைட் சேமிப்பகம் தேவைப்பட்டது.

பகுப்பு:தகவற்தொழினுட்ப அலகுகள்
சாக்தம்

**சாக்தம்** சக்தியை வழிபடு கடவுளாகக் கொள்ளும் சமயம் ஆகும். சக்தியே தெய்வம், அவரைத் தாயாக வழிபட வேண்டும் என்ற கோட்பாட்டை உடையது. இச்சமயத்தினர் தங்களை சக்தி தாசர்கள் என்றும் அழைத்துக் கொள்வர். செவ்வாடை, குங்குமம் அணியும் வழக்கம் இவர்களிடம் உண்டு.

சக்தியே முழு முதற் கடவுள் என்றும் அனைத்திலும் உள்ளும் புறமும் கலந்து இருக்கும் சக்தி அனைத்துலகத்தையும் படைத்து, காத்து, தன்னுள் ஒடுக்குகிறாள் என்பது இவர்களின் கருத்து ஆகும்.

## பிரிவுகள்
சாக்தர்களில் இரண்டு வகையான பிரிவுகள் உள்ளன.
*வாமாசாரர்கள்,
*தட்சிணசாரர்கள். 

## வாமாசாரர்கள்
வாமாசாரர்கள் கெளலிகள் என்று அழைக்கப்படுகின்றனர். இவர்கள் வேதங்கள் கூறும் வழிபாட்டு விதிகளை பின்பற்றாமல், தங்கள் வாழ்க்கை முறைக்கு ஏற்ப விதிகளை உருவாக்கிக் கொள்வர்.

## தட்சிணாசாரர்கள்
இவர்கள் ஸ்ரீ வித்யோபாசகர்கள் அல்லது வைதிகர்கள் என்றும் அழைக்கப்படுகின்றனர். இவர்கள் வேதத்தினை பின்பற்றுபவர்கள் ஆவர்.  சந்தியாவந்தனம், மூதாதையர்களுக்குக் கடன் செலுத்துதல், வேள்விகள் செய்தல் போன்றவற்றை பின்பற்றுபவர்கள் ஆவர்.

## சாக்த கோவில்கள்
சதி தேவியான தாட்சாயிணியின் உடல் பாகங்கள் விழுந்த 51 சக்தி பீடங்கள் சக்தி வழிபாட்டில் முக்கியப் பங்கு வகிக்கின்றன.

## திருவிழாக்கள்
* நவராத்திரி நோன்பு
* சரசுவதி பூசை
* தீபாவளி

## மேற்கோள்கள்

பகுப்பு:இந்து சமயப் பிரிவுகள்‎
பகுப்பு:சாக்தம்
கேசன் நோய்

**கேசன் நோய்** செலினியம் குறைபாட்டால் ஏற்படும் ஒரு நோய். செலினியம் மனித உடலில் மிக முக்கியமான ஆக்சிஜனேற்ற எதிர்ப்பி ஆகும். இதன் குறைவால் செல்களில் ஆக்சிஸிஜனேற்ற பாதிப்பு ஏற்பட்டு செல் இறப்பு உண்டாகி விடும்.
## பெயர்க்காரணம்
சீனாவில் உள்ள கேசன் மாகாணப் பகுதியில் இந்நோயின் அறிகுறிகள் முதன்முதலில் காணப்பட்டதால் இப் பெயர் ஏற்பட்டது. பின்னர் சீனாவின் வடகிழக்கு முதல் தென்மேற்கு வரை பெரும்பாலான பகுதிகளில்  மண்ணில் செலினியம் குறைவாக இருப்பதால் அங்கெல்லாம் இந்நோய் ஏற்பட்டு 1960-1970 வாக்கில் பல்லாயிரக் கணக்கான உயிர்களைப் பலி கொண்டது.

## அறிகுறிகள்
இது குழந்தைகளையும் குழந்தை பெறும் வயதில் உள்ள பெண்களையும் பெரிதும் பாதிக்கிறது. இந்நோயால் இதயத் தசைகள் செயலிழந்து அவற்றால் குருதியை உடல் முழுதும் செலுத்த இயலாத ஒரு தேக்கநிலை  (congestive cardiomyopaty) உண்டாகிறது. இதயம் செயலிழப்பதால் நுரையீரல் நீர்த்தேக்கம் (pulmonary edema) ஏற்படும். செலினியத்தைத் தருவதன் மூலம் இந்நோய் பெரிதும் தடுக்கப்பட்டுள்ளது.

பகுப்பு:நோய்கள்
பகுப்பு:உயிர்ச்சத்துக்கள்
கீரனூர் (புதுக்கோட்டை)

**கீரனூர்** (ஆங்கிலம்:Keeranur), இந்தியாவின் தமிழ்நாடு மாநிலத்தில் அமைந்துள்ள புதுக்கோட்டை மாவட்டம், குளத்தூர் வட்டத்தில்  இருக்கும் ஒரு பேரூராட்சி ஆகும்.

## அமைவிடம்
கீரனூர் பேரூராட்சி, புதுக்கோட்டையிலிருந்து  24 கி.மீ. தொலைவில்  உள்ளது.

## பேரூராட்சியின் அமைப்பு
16.5 ச.கி.மீ. பரப்பும்,  15 வார்டுகளும்,  68 தெருக்களும் கொண்ட இப்பேரூராட்சி  கந்தர்வக்கோட்டை (சட்டமன்றத் தொகுதி)க்கும், திருச்சிராப்பள்ளி மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி   2,840  வீடுகளும், 11,667  மக்கள்தொகையும் கொண்டது.

## மேற்கோள்கள்

## வெளியிணைப்புகள்
* கீரனூர் பேரூராட்சியின் தொடர்பு மையங்கள்

பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
எக்சாபைட்டு

**எக்சாபைட்**

**எக்சாபைட்** (*Exabyte*) என்பது அனைத்துலக முறை அலகுகளின் "எக்சா" என்னும் முன்னொட்டை பைட் என்பதோடு சேர்ப்பதால் உருவானதாகும். இது கணினிகளின் தகவல் அளவு மற்றும் சேமிப்பளவைக் குறிப்பதற்காகப் பயன்படுகின்றது. பொதுவாக 1000 அல்லது 1024 பீட்டாபைட் என்றவாறு கையாளப்படுகின்றது.

*  1 எபை = 1,000,000,000,000,000,000 பைட் = 1018 பைட் 
*  1 எபை = 1 பில்லியன் கிகாபைட்டு = 1 மில்லியன் டெராபைட்டு = 1 ஆயிரம் பீட்டாபைட்

## உபயோகங்கள்

*  மார்ச்சு 2010-ன்படி உலக மாதாந்திர இணைய போக்குவரத்து 21 எக்சாபைட்டாக இருக்குமென்று கணக்கிடப்பட்டுள்ளது.
*  உலகின் மொத்த மின்னணு தரவு, மே 2009-ல் ஏறத்தாழ 500 எக்சாபைட் என மதிப்பிடப்பட்டுள்ளது.

பகுப்பு:தகவற்தொழினுட்ப அலகுகள்
நெதர்லாந்து தேசிய காற்பந்து அணி

**நெதர்லாந்து தேசிய கால்பந்து அணி** (*Netherlands national football team*, ) பன்னாட்டு காற்பந்தாட்டத்தில் நெதர்லாந்து  சார்பாக விளையாடும் தேசிய அணியாகும். இதனை நெதர்லாந்தில் காற்பந்தாட்டத்தை ஒழுங்குபடுத்தும் டச்சு அரச  கால்பந்துச் சங்கம் (KNVB) நிர்வகித்து வருகின்றது.

இந்த அணியை *ஆரஞ்சு* என்றும் *டச்சு பதினொருவர்* (Het Nederlands Elftal) என்றும் கால்பந்து இரசிகர்கள் குறிப்பிடுகின்றனர். மிகுதியான உலகக்கோப்பை இறுதியாட்டங்களில் பங்கேற்று ஒருமுறையும் இறுதியாட்டத்தில் வெல்லாத பெருமை டச்சு அணிக்கு உள்ளது. இவர்கள் இரண்டாமவர்களாக 1974, 1978 மற்றும் 2010 உலகக்கோப்பைகளில் வந்துள்ளனர்; இந்த இறுதியாட்டங்களில் முறையே, மேற்கு செருமனி, அர்கெந்தீனா மற்றும் எசுப்பானியா வென்றனர். ஐரோப்பிய கால்பந்தாட்டப் போட்டியில் 1988இல் வெற்றி கண்டுள்ளனர். 1970களில் இவர்களது அணி தனது உச்சத்தை எட்டியிருந்தது.

## மேற்கோள்கள்

பகுப்பு:தேசியக் கால்பந்து அணிகள்
பகுப்பு:நெதர்லாந்தில் விளையாட்டு
டார்வினின் தவளை

**டார்வினின் தவளை** (R. darwinii) என்பது அர்ஜென்டினா மற்றும் சிலி காடுகளின் நீரோடைகளைத் தாயகமாகக் கொண்ட ஒரு சிறிய தவளை ஆகும். HMS பீகிள் பயணத்தின் போது சார்லஸ் டார்வின் இத்தவளையைக் கண்டறிந்தார்.

## புறஅமைப்பு
இத்தவளை 2.5 முதல் 3.5 செ.மீ நீளமே உடையது. உடல் முழுதும் அடர் மஞ்சள் நிறமும், பச்சை அல்லது பழுப்பு நிறப் புள்ளிகளும் கொண்டு காணப்படும்.

## வித்தியாசமான இனப்பெருக்கமுறை
பெண் தவளை 40 முட்டைகள் வரை இடும். அந்த முட்டைகளை ஆண் தவளை பாதுகாப்பாகக் கவனித்துக் கொள்ளும். தலைப்பிரட்டைகள் பொரிந்து வந்ததும் அவற்றைத் தன் நாக்கினால் எடுத்து தன் குரல் பையில் (vocal sac) போட்டுக் கொள்ளும். தலைப்பிரட்டைகளின் உருமாற்ற வளர்ச்சி தந்தையின் குரல்பையில் தொடர்ந்து நடைபெறும். அவை சுமார் 1 செ.மீ அளவு பெரிதாக வளர்ந்ததும் தந்தையின் குரல் பையை விட்டு வெளியேறும். அப்படி வெளியேறும் சில தலைப்பிரட்டைகளை தான் நீண்டநாட்களாக உணவுண்ணாத காரணத்தினால் ஆண்தவளை தின்றுவிடும்.

## உணவு
இது பூச்சிகள், சிலந்திகள் மற்றும் சிறு புழுக்களை உணவாகக் கொள்ளும். வேட்டையாடும் இதுவே வேட்டையாடப் படலாம் என்பதால் எதிரியைக் கண்டால் உலர்ந்த இலைகளுக்கிடையில் இலை போல மறைந்து கொள்ளும்.

## இவற்றையும் காண்க
முரண்பாடான தவளை

பகுப்பு:தவளைகள்
ஆசிரம முறை

மனிதனின் நிறை வாழ்வு என்பது இந்து சமய முறைப்படி நூறு ஆண்டுகளாக கருதப்பட்டது. அதனாலேயே பெரியோர்கள் ஆசீர்வதிக்கும் போது சமஸ்கிருதத்தில் “ஸதமானம் பவது” சதம் என்றால் நூறு. நூறாண்டுகள் வாழ்வாயாக! என்று வாழ்த்துகின்றனர். இந்நூற்றாண்டுகால வாழ்வு நான்கு பகுதிகளாக அல்லது நிலைகளாக பிரிக்கப்படுகிறது. இதனை ஆசிரமம் என்று குறிப்பிட்டனர். அவை முறையே

1). பிரம்மச்சர்யம்
2). கிரஹஸ்தம் 
3). வனப் பிரஸ்தம்
4). சந்நியாசம் என்பனவாகும்.

பகுப்பு:இந்து சமயம்
பிரம்மச்சர்யம்

**பிரம்மச்சரியம்** மனித வாழ்வில் முதல் நிலையாகும். இது தன்னடக்க நிலை அல்லது மாணவப் பருவமாகும். ஆசிரியர்களுக்குக் கட்டுபட்டு அவர்களுக்கு பணிவிடைகளை செய்து பயின்று சமயச் சடங்குகளை செய்து நன்னடத்தை உடையவராய் திகழும் மாணவப் பருவமே பிரம்மச்சரியம்.

முதல் நிலையான பிரம்மச்சரியத்தில் மாணவனுக்கு (சீடனுக்கு) பணிவு, மன அடக்கம், புலனடக்கம் கொண்ட பருவம்.
குரு குல மாணவன் எத்தகைய இன்பங்களிலும் ஈடுபடகூடாது. குருவின் இல்லத்திலேயே
இருந்து வேதங்களையும், வேதாங்தங்களையும் மற்றும் உபவேதங்களையும்  கற்றுக் கொள்கிறான்.  
அவன் தன் குருமார்களுக்கு தொண்டு செய்வதில் தானகவே ஈடுபடுகிறான். மாணவ வாழ்க்கை முடிந்ததும், தன் தகுதிக்கேற்ற ஓர் தட்சணையை குருதேவருக்கு தட்சணை வழங்கி விடைபெறுகிறான். குருதேவர் சீடனுக்கு உபதேசம் அளித்து அடுத்த ஆசிரமமான கிரகஸ்தம் செல்ல  ஆசிர்வதித்து வழியனுப்பி வைக்கின்றார்.

## இதனையும் காண்க
* கிரகஸ்தம்
* வானப்பிரஸ்தம்
* சந்நியாசம்
* குருகுலம்
* குரு தட்சணை
* குரு பூர்ணிமா
## மேற்கோள்கள்


பகுப்பு:இந்து மெய்யியல் கருத்துருக்கள்
பகுப்பு:வைதிக மெய்யியல்கள்
வானப்பிரஸ்தம்

**வானப்பிரஸ்தம்** என்பது வர்ணாசிரம தர்மத்தின்படி மனித வாழ்வில் மூன்றாம் நிலையாகும். இல்லற வாழ்வில் கடமைகளை முறையாகச் செய்து முடித்தபின் மனைவியுடன் காட்டிற்கு சென்று தவ வாழ்வினை மேற்கொள்ளுதல். பொருளாசையை முற்றும் துறத்தலும் பாச பந்தங்களிலிருந்து படிப்படியாக விடுபடுதலுமே இக்காலத்தில் ஆற்ற வேண்டிய கடமைகளாகும். சுருங்கக் கூறின் வானப்பிரஸ்த வாழ்க்கை, துறவறத்திற்கு ஆயத்தப்படுத்துதல் ஆகும். இது அறுபது வயதிற்கு மேல் எழுபத்தைந்து வயதுக்கு உட்பட்ட காலமாகும்.

## வானப்பிரஸ்த ஆசிரமம் (காடுறை வாழ்வு)
வானப்பிரஸ்தனின் முதன்மையான தர்மம் தவம், இறைபக்தி மட்டுமே. வானப் பிரத்த தர்மத்தில் வாழ்பவர்கள், மரவுரி, இலைகள், புற்கள், மான் தோல் ஆகியவற்றை உடையாகக் கொண்டு, காட்டில் கிடைக்கும் கிழங்குகள் - பழங்கள் உண்டு வாழ வேண்டும். தாடி, மீசை முடிகளை நீக்கக் கூடாது. தினமும் மூன்று முறை குளிக்க வேண்டும். தரையில் படுக்க வேண்டும். கோடை காலத்தில் நாற்புறமும் நெருப்பு மூட்டிக் கொண்டு, கண்களால் சூரியனை நோக்கிக் கொண்டும், மழைக்காலத்தில் வெட்ட வெளியில் நின்றும், குளிர் காலத்தில் கழுத்துவரை நீரில் நின்று கொண்டும் தவம் செய்ய வேண்டும். மிருகங்களை கொன்று உண்ணக் கூடாது.

காட்டில் கிடைக்கும் நீவாரம் போன்ற சரு, புரோடாசம் முதலிய ’ஹவிஸ்’ (தேவர்களுக்கான உணவு) செய்து அந்தந்த காலத்திற்குரிய இஷ்டிகள் (யாகங்கள்) செய்ய வேண்டும். மேலும் அக்னி ஹோத்திரம், தர்சபூர்ணமாஸங்கள், சாதுர்மாஸ்ய விரதம் போன்ற விரதங்களை கடைப்பிடிக்க வேண்டும். இவ்வாறு தவம் செய்வதால் அதன் பலனாக, அந்த வானப்பிரஸ்தன் மகர் லோகத்தை அடைந்து, பின்னர் இறைவனை வந்தடைவான்.

கர்மபலனில் பற்றுக் கொண்டு கர்மாக்களைச் செய்பவனுக்கு சுவர்க்கம் கிடைப்பினும் கூட அது நரகம் போல் துக்கத்தை தருவன என்ற பெரும் உண்மையை உணர்ந்து நிறைவான வைராக்கியம் அடைந்து, சந்நியாச ஆசிரமத்தை ஏற்க வேண்டும்.

## இதனையும் காண்க
* கிரகஸ்தம்
* சந்நியாசம்
* பிரம்மச்சர்யம்

## மேற்கோள்கள்


பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைதிக மெய்யியல்கள்
கிரஹஸ்தம்

இந்து சமயத்தில் **கிரஹஸ்தம்** என்பது மனித வாழ்வில் இரண்டாம் நிலையாகும். இல்லற வாழ்வில் ஈடுபட்டு அறம் பிறழாமல் தான தர்மங்களைச் செய்து வாழ்தல், மக்களைப் பெற்றெடுத்து கல்வி புகட்டி, நன்னிலை அடையச் செய்தல். அவர்களுக்கு மணம் செய்வித்து நல்வாழ்வு வாழச் செய்வதுமான காலம். இருபத்தைந்துக்கு மேற்பட்டு ஐம்பதுக்கு உட்பட்ட காலம்.

## பஞ்ச மகா யக்ஞம்
ஒரு கிரஹஸ்தன் அறவழியில் பணம் ஈட்டி, இல்லறத்தை நல்லறமாக நடத்த வேண்டும். இவர்கள் பஞ்ச மகா யக்ஞங்கள் செய்வது சிறந்தது என இந்து சமயம் கூறுகிறது.

# தேவ யக்ஞம்: மந்திரங்கள் ஓதுவது. வேதங்கள் ஓதி யாகம் வளர்த்து தேவர்களுக்கு காணிக்கை செய்வது.  
# ரிசி யக்ஞம்: கீதை, திருமுறை, திருக்குறள் போன்ற மகான்கள் பாடிய தெய்வீக நூல்களை பாராயணம் செய்வது.
# பித்ரு யக்ஞம்: தர்ப்பணம் அல்லது நீத்தார்களுக்கு காணிக்கை வழங்குதல். மூதாதைர்களுக்கு திதி கொடுப்பது.
# அதிதி யக்ஞம்: விருந்தாளிகளுக்கு அமுது படைத்து உபசரிப்பது. விருந்தோம்பல்.
# பூத யக்ஞம்: பசுக்களுக்கு, காகங்களுக்கு அல்லது மற்ற மிருகங்களுக்கு உணவு வழங்குதல்.

பகுப்பு:இந்து சமயம்
அதர்வண வேதம்

**அதர்வண வேதம்** பிரம்மவேதம் எனப்படும். இது 731 பாடல்களைக் கொண்டு 20 பகுதிகளாக உள்ளது. இது உச்சாடனம் மாந்த்ரீகம் போன்றவற்றால்
தீயசக்திகளையும் எதிரிகளையும் வென்று உலகத்தில் வெற்றி பெறும் வழிகளைக் கூறுவது எனலாம். சில்ப வேதம் அதர்வண வேதத்தின் உபவேதமாகும். இது கட்டடக் கலையை விவரிக்கின்றது.

## மேற்கோள்கள்


## இவற்றையும் பார்க்கவும்
* வேதம்
* உபவேதங்கள்
* ஆகமம்

பகுப்பு:வேதங்கள்
கொடை

சங்க காலத்தில் அரசர்கள் கொடை வள்ளல்களாக இருந்திருக்கிறார்கள். தம்மைப் பாடி வரும் புலவர்களுக்கும் மற்றவருக்கும் பொன்னையும் பொருளையும் வரையாது கொடுத்து மகிழ்ந்தமை சங்க இலக்கியங்களால் உணர முடிகிறது. பாரி, ஓரி, காரி, பேகன் போன்றோர் கடையேழு வள்ளல்கள் என்று போற்றப்பட்டனர். பாரி முல்லைக்குத் தேரையும் பேகன் மயிலுக்குப் போர்வையையும் அளித்து அழியாப் புகழ் பெற்றனர்.
ஆற்றுப்படை இலக்கியங்கள் மன்னர்களின் கொடைத் தன்மையைக் கூறுவனவாக இருத்தலைக் காண்கிறோம். கல்வெட்டுக்கள், செப்பேடுகள் மூலமும் மன்னர்களின் கொடைத்தன்மை அறிய முடிகிறது. மகாபாரத காப்பியத்தில் இடம் பெறும் மைய கதாப்பாத்திரங்களுள் ஒருவரான கர்ணனும் கொடை வள்ளல்களாக இருந்துள்ளார்.

### கொடை குறித்து வள்ளுவாின் கூற்று

தாளாற்றித் தந்த பொருளெல்லாம் தக்காா்க்கு
வேளாண்மை செய்தற் பொருட்டு” .

என்று நாம் ஈட்டும் செல்வம் மற்றவருக்கும் கொடுப்பதற்கே என்கிறாா் வள்ளுவா்.

#### '''கொடை குறித்து புறநானுறு கூறுவது'''

“கொள்ளெனக் கொடுத்தல் உயா்ந்தன்று”.
வாங்கிக்கொள் என்று நாமே மனமுவந்து கொடுப்பது மிகச் சிறந்தது என்கிறது சங்க இலக்கிய நூலான புறநானுறு.

##### பாாியின் கொடை
பாாி வள்ளல் மாாிக்கு ( மழை) நிகராகக் கொடுக்கக் கூடியவன் என்பதைப் பின்வரும் சங்க இலக்கியப் பாடல் உணா்த்துகிறது.

“பாாி பாாி என்று பலஏத்தி
ஒருவா் புகழ்வா் செந்நாப் புலவா்
பாாி ஒருவனு மல்லன்
மாாியும் உண்டீண் டுலகு புறப்பதுவே”.

பகுப்பு:தானங்கள்
ஈகை

கொடையிலிருந்து வேறுபட்டது **ஈகை** (). திருவள்ளுவர் ஈகைக்கு இலக்கணம் வகுத்துள்ளார். 

*வறியார்க்குஒன்று ஈவதே*'ஈகை*'; மற்று எல்லாம்*
*குறியெதிர்ப்பை நீரது உடைத்து*

என்னும் குறளில் பதில் உதவி செய்ய முடியாத ஏழைகளுக்குக் கொடுப்பதே ஈகையாகும்; பிற கொடைகள் யாவும் பயன் எதிர்பார்த்துக் கொடுக்கும் தன்மையை உடையது என்கிறார். இதிலிருந்து ஈகை என்பது வறியவர்களுக்கு பதில் உதவி எதிர்பாராது கொடுக்கும் சிறு உதவியே ஈகை எனக் கொள்ளலாம். வறியோர் பசி தீர்த்தலே ஒருவன் தான் செல்வத்தைச் சேர்த்து வைக்கும் இடமென்று சங்ககால மக்கள் எண்ணி வாழ்ந்தனர்.முகம்மது நபி காலத்தில் ஈகைப் பெருநாள் கொண்டாடப்பட்டுள்ளது. முப்பது நாட்கள் நோன்பிருந்து 
சிறப்பிக்கும் திருநாளாகும்.

## இவற்றையும் பார்க்க
* திறன்மிகு ஒப்புரவாண்மை

## மேற்கோள்கள்

## வெளி இணைப்புகள்

பகுப்பு:திறன்மிகு ஒப்புரவாண்மை
பகுப்பு:தமிழர் பண்பாடு
ஆரண்யகம்

**ஆரண்யகங்கள்** வேதங்களின் ஒரு பகுதியாக அமைந்தவை. வேதச் சடங்குகளின் பின்னாலுள்ள மெய்யியல் பற்றிக் கூறுபவை. அமைதியாகக் காட்டிற்குச் சென்று அங்கு கற்றுத் தெரிந்து கொள்ள வேண்டிய செய்திகளைக் கொண்டமையால் ஆரண்யகங்கள் என்ற பெயர் பெற்றன. வேள்விகளைச் செய்ய இயலாத முதியவர்கள், துறவிகள் ஓய்வு பெற்று காட்டிற்குச் சென்று பின்னர் கற்பதற்காக உருவானவை. இவற்றில் வேள்வியை விட அமைதியான தியானமே மிகவும் மேலானது என்று வலியுறுத்தப்படுகிறது. அநுபூதி நெறிகள் மற்றும் உபநிடதம் போன்ற மெய்யறிவுத் தொடர்பான தத்துவக் கருத்துகள் அடங்கிய கருத்துப் பெட்டகம் எனலாம். ஆரியர்கள் ஆன்மிகத் துறையில் அடைந்த பண்பாட்டின் உன்னத நிலையை எடுத்துக்காட்டுவனவாகும்.

## இதனையும் காண்க
* பிராமணம்
* சம்ஹிதைகள்

## மேற்கோள்கள்


பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:சமசுகிருத நூல்கள்
பகுப்பு:இந்து சமய நூல்கள்
சம்ஹிதைகள்

**சம்ஹிதைகள்** (ஆங்கிலம்: *Samhita*) ஒரு வகை இந்து சமய நூல்கள் ஆகும். சம்ஹிதைகளை மந்திரங்கள் என்றும் கூறுவர். குறிப்பிட்ட தேவதைகளுக்கான மந்திரங்கள், வழிபாட்டு முறைகள், வேள்விகளுக்கான சூத்திரங்கள், ஆகியவற்றைக் கொண்ட தொகுப்பாகும். வேள்விக் காலங்களில் இவை முழுமையாக பயன்பட்டன. அதர்வண வேத சம்ஹிதை மட்டும் பில்லி, சூனியம், பிசாசு, மந்திரக் கட்டு மற்றும் மருத்துவம் என்பனவற்றைக் கூறுகிறது.

## இதனையும் காண்க
* சுஸ்ருத சம்ஹிதை
* பிராமணம்
* ஆரண்யகம்

## மேற்கோள்கள்


பகுப்பு:இந்து சமய நூல்கள்
பகுப்பு:இந்திய மெய்யியல்
பகுப்பு:சமசுகிருத நூல்கள்
பகுப்பு:இந்திய இசை
பகுப்பு:வேதங்கள்
விழுப்புரம் சட்டமன்றத் தொகுதி

**விழுப்புரம் சட்டமன்றத் தொகுதி** (Villupuram Assembly constituency), தமிழ்நாட்டின் 234 சட்டமன்றத் தொகுதிகளுள், விழுப்புரம் மாவட்டத்தின் ஒரு சட்டமன்றத் தொகுதியாகும்.

## தொகுதியில் அடங்கியுள்ள பகுதிகள்
விழுப்புரம் வட்டம் (பகுதி) 
அய்யன்கோவில்பட்டு, காகுப்பம், பொய்யப்பாக்கம், மாதிரிமங்கலம், செங்காடு, வடுகநாதன்குப்பம், மேல்பாதி, மகாராஜபுரம், எருமந்தாங்கல், சாலை அகரம், கோலியனூர், கல்லப்பட்டு, பெத்துரெட்டிக்குப்பம், இளங்காடு, வி.புதூர், முதலியார்குப்பம், குமுளம், மனக்குப்பம், மலராஜம்குப்பம், குடுமியாங்குப்பம், நரையூர், பனங்குப்பம், தொடந்தனூர், பானாம்பட்டு, வி.மருதூர், பூந்தோட்டம், நன்னாடு, வேடம்பட்டும் பெரும்பாக்கம், கோனூர், தேனி, வெண்மணியாத்தூர், கொத்தமங்கலம், வெங்கடேசபுரம், சட்டிப்பட்டு, ஒருகோடி, தோக்கவாடி, கொண்டங்கி, வழுதரெட்டி, சாலமேடு, ஆனங்கூர், நன்னட்டாம்பாளையம், மலவராயனூர், சாலையாம்பாளையம் (கிழக்கு), கெங்கராம்பாளையம், அர்பிசம்பாளையம், வெங்கடாத்திரி அகரம், பில்லூர், காவணிப்பாக்கம், குளத்தூர், கண்டமானடி, கண்டம்பாக்கம், கப்பூர், மரகதபுரம், கண்டியமடை, பெடாகம், அரியலூர் (விழுப்புரம்), சித்தாத்தூர் (திருக்கை), அத்தியூர் (திருவடி), வேலியாம்பாக்கம், கொங்கரகொண்டான், தளவானூர் (திருவடி), திருப்பாச்சனூர், சேர்ந்தனூர், பஞ்சமாதேவி, சிறுவந்தாடு, மோட்சகுளம், பரசுரெட்டிப்பாளையம், பூவரடன்குப்பம், அரசமங்கலம், தென் குச்சிப்பாளையம், கள்ளிப்பட்டு, மற்றும் வடவாம்பலம் கிராமங்கள்.

விழுப்புரம் (நகராட்சி) மற்றும் வளவனூர் (பேரூராட்சி).

## வெற்றி பெற்றவர்கள்
### சென்னை மாநிலம்

### தமிழ்நாடு

## தேர்தல் முடிவுகள்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

பகுப்பு:விழுப்புரம் மாவட்டத்திலுள்ள சட்டமன்றத் தொகுதிகள்
நுண்தூக்கம்

**நுண்தூக்கம்** (*microsleep*) என்பது ஒருவர் விழித்திருக்கும் வேளையிலே வந்து போகும் கணப்பொழுதுகளே நீடிக்கும் மிகச் சிறிய தூக்கமாகும்.  இது ஒரு நொடி முதல் அரை விநாடி வரை நீடிக்கலாம்.

## காரணங்கள்
# தூக்கமின்மை (insomnia)
# அயர்ச்சி, களைப்பு (fatigue)
# மிகைத் தூக்கம் (hypersomnia)
# நார்கோலெப்சி

## விளைவுகள்
ஒருவர் சாலையில் வாகனம் ஓட்டிக் கொண்டிருக்கும் வேளையிலோ, ஆபத்தான இயந்திரத்தை இயக்கி கொண்டிருக்கும் வேளையிலோ நுண்துயில் வருமாயின் விளைவுகள் விபரீதமாகி விடும். நுண்துயிலுற்றோர் அதை அறியாதிருப்பர். பெரும்பாலானோர் தாங்கள் விழித்திருந்ததாகவே நம்புவர்.

## மேற்கோள்கள்

பகுப்பு:தன்னியல்பு வினைகள்
பகுப்பு:நரம்பியல்
பட்டுக்கோட்டை சட்டமன்றத் தொகுதி

**பட்டுக்கோட்டை சட்டமன்றத் தொகுதி**, தமிழ்நாட்டின் 234 சட்டமன்றத் தொகுதிகளுள், தஞ்சாவூர் மாவட்டத்தின் ஒரு சட்டமன்றத் தொகுதியாகும். இது தஞ்சாவூர் மக்களவைத் தொகுதிக்கு உட்பட்டது.

## தொகுதியில் அடங்கியுள்ள பகுதிக‌ள்
*பட்டுக்கோட்டை வட்டம் (பகுதி)
நெம்மேலி, கீழக்குறிச்சி மேற்கு, கீழக்குறிச்சி கிழக்கு, ஆவிக்கோட்டை, பாவாஜிக்கோட்டை, பாலாஜிரகுராமசமுத்திரம், கழிச்சாங்கோட்டை, கன்னியாக்குறிச்சி, ஓலையக்குன்னம், மோகூர், அண்டமி, கருப்பூர், புலவஞ்சி, மகாதேவபுரம், முசிறி, ஆலத்தூர், வடுகன்குத்தகை, செம்பளூர், எட்டுபுலிக்காடு, கரம்பையம், வேப்பங்காடு, உக்கடை, வேப்பங்காடு ஏனாதி, பாலமுக்தி, ஆலடிக்குமுளை, நல்வழிகொல்லை சுக்கிரன்பட்டி, வீரக்குறிச்சி, செண்டாங்காடு, திட்டக்குடி, தளிக்கோட்டை, ஆலம்பள்ளம், வேப்பங்குளம், கோபாலசமுத்திரம், பெரியகோட்டை, சொக்கனாவூர், புளியக்குடி, காடதங்குடி, மதுரபாசாணிபுரம், விக்கிரமம், வாடியக்க்காடு, மூத்தாக்குறிச்சி, நாட்டுச்சாலை, ஆத்திக்கோட்டை, சூரப்பள்ளம், சாந்தான்காடு, கரகவாயல், நைநான்குளம், முதல்சேரி, அணைக்காடு, பொன்னவராயன்கோட்டை, பொன்னவராயன்கோட்டை உக்கடை, வெண்டாக்கோட்டை, காசாங்காடு, ரெகுநாதபுரம், வாட்டக்குடி உக்கடை, வட்டாக்குடி, அத்திவெட்டி மேற்கு, அத்திவெட்டி கிழக்கு, பொன்குண்டு, இளங்காடு, கரப்பங்காடு, சிரமேல்குடி, ரெகுராமசமுத்திரம், பாலாயி அக்ரஹாரம், கல்யாணஓடை, பழவேறிக்காடு, மன்னங்காடு, துவரங்குறிச்சி, பள்ளிகொண்டான், சேண்டாக்கோட்டை, புதுக்கோட்டை உள்ளூர், பழஞ்சூர், தாமரங்கோட்டை வடக்கு, தாமரங்கோட்டை தெற்கு, பரக்கலக்கோட்டை, கிருஷ்ணபுரம், தம்பிக்கோட்டை வடகாடு, புதுக்கோட்டகம், சௌந்தரநாயகிபுரம் நரசிங்கபுரம், சின்ன ஆவுடையார்கோயில், மகிழன்கோட்டை, சத்திரம் தொக்காலிக்காடு, தொக்காலிக்காடு, அதிராம்பட்டினம், ஏரிப்புறக்கரை மற்றும் ராஜாமடம் கிராமங்கள்,

மதுக்கூர் (பேரூராட்சி), பட்டுக்கோட்டை (நகராட்சி) மற்றும் அதிராம்பட்டினம் (நகராட்சி).

## வெற்றி பெற்றவர்கள்
### சென்னை மாநிலம்

### தமிழ்நாடு

## தேர்தல் முடிவுகள் விவரம்

### 2021

### 2016

### 2011

### 2006

### 2001

### 1996

### 1991

### 1989

### 1984

### 1980

### 1977

### 1971

### 1967

### 1962

### 1957

### 1952

## மேற்கோள்கள்

## உசாத்துணை
*1996 இந்திய தேர்தல் ஆணையம்
*2001 இந்திய தேர்தல் ஆணையம்
*2006 இந்திய தேர்தல் ஆணையம் 

பகுப்பு:தஞ்சாவூர் மாவட்டத்திலுள்ள சட்டமன்றத் தொகுதிகள்
எம். ஜி. ஆர். திரை வரலாறு

**[[ம. கோ. இராமச்சந்திரன்]]** 1936 தொடங்கி 1987 வரை திரைப்பட உலகில் நடிகராகவும், இயக்குநராகவும், தயாரிப்பாளராகவும் பணியாற்றினார். அவர் நடித்த, இயக்கிய திரைப்படங்களின் பட்டியல் கீழே தரப்பட்டுள்ளது.
[frame|வலது|[சதிலீலாவதி திரைப்படத்தில் எம். ஜி. ஆரின் தோற்றம்]]

## நடித்த, இயக்கிய திரைப்படங்கள்

### 1930 களில்

### 1940 களில்

### 1950 களில்

### 1960 களில்

### 1970 களில்

### 1990 களில்

## முடிக்கப்படாத, வெளியிடப்படாத திரைப்படங்கள்

## உசாத்துணைகள்
* எம். ஜி. ஆரின் பேரனது வலைப்பூ
* இதயக்கனி இணைய இதழ் 
* MGR Remembered part1 (மேலும் தொடர் பக்கங்கள்)
*புரட்சி நடிகர் நடித்த திரைப்படங்கள் 

பகுப்பு:தமிழ்த் திரைப்பட நடிகர்கள்
*
பகுப்பு:தமிழ்த் திரைப்படம் தொடர்பான பட்டியல்கள்
துயில் வாதம்

**தூக்க வாதம்** அல்லது **துயில் வாதம்** *(sleep paralysis)* எனும் இந்நிலையில் தூங்கி முடித்து விழித்தவர்கள் எழுந்திருக்க முயலும் போதும், தூங்க முற்படும் போதும் தாங்கள் அசைய முடியாததை உணர்வார்கள். எவ்வளவோ முயன்றும் கை கால்களை அசைக்க முடியாதிருப்பதைக் காண்பார்கள். இந்த நிலை பொதுவாக விழித்திருத்தலுக்கும் ஓய்விற்கும் இடையிலான ஒரு பரிமாட்றம். பொதுவாக இது சில நிமிடங்களுக்கு மட்டுமே இருக்கும். ஒவ்வொரு மனிதரும் தன் வாணாளில் ஒரு முறையேனும் இந்நிகழ்வை உணர்ந்திருப்பர்.

உறக்கம் ஐந்து நிலைகள் கொண்டது. முதல் நிலை, மேலோட்டமான உறக்கம். இதில் இருந்து எளிதாக எழுந்து விட முடியும். 

இரண்டாவது நிலையில், இதயத் துடிப்பு குறைந்து உடலின் வெப்பம் குறையும். 

மூன்றாவது மற்றும் நான்காவது நிலைகளில், திசுக்கள் மற்றும் தசைகள் சீர் செய்யப்படும் ஆழ்ந்த உறக்க நிலையில் இருக்கும் போது யாரையாவது எழுப்பினால் கடித்து விடும் அளவுக்கு கடுப்பாக இருப்பார்.

ஐந்தாவது நிலை தான் REM எனப்படும் கனவுகள் காணும் நிலை. இந்த நிலையில் தான் பகல் பொழுதில் சேகரித்த அப்போது பொருள் விளங்காத (அ) பொருள் அற்றதாக கருதிய தகவல்களை கவிழ்த்து போட்டு மூளை மும்முரமாக jigsaw விளையாடி கொண்டிருக்கும். அதாவது கனவு கண்டு கொண்டிருக்கும் இந்த நிலையில், உறக்கத்திலேயே எழுந்து நடந்து போனால் ஆபத்து ஏற்படலாம் என்பதால் தசைகளை மூளை முடக்கி விடும். இந்த நிலையில் மூளையால் சுற்றி என்ன நடக்கிறது என்று உணர முடியாது.

இந்த நிலையில் விழித்தால் தான் முடக்கிய தசைகளை மூளை மீண்டும் செயல்படுத்த 2 நிமிடங்கள் ஆகும். இந்த 2 நிமிடங்களில் கண்கள் திறந்திருப்பதாலும் ஒரு பக்கம் கனவு ஓடிக்கொண்டிப்பதாலும் நிஜம் எது கனவு எது என்று அறியாமல், கனவுகள் அனைத்தும் நிஜத்தில் நடப்பது போன்ற‌ மாயை உருவாகும். எழ நினைத்தால் எழவும் முடியாது. இதற்கு பெயர் தான் sleep paralysis.

இந்த மொத்த நிகழ்விலும் பிழை ஒன்றே ஒன்று தான். முழுமையான தூக்கம் இல்லாமல் முன்கூட்டியே எழ முயற்சிப்பது.

## காரணங்கள்
* மெலடோனின் (melatonin) அளவு குறைவதால் தடைபடும் தசையியக்க முடுக்கம்
* மூளையின் பான்ஸ் பகுதியில் உள்ள நரம்புகள் தடைபடுதல்

## காரணிகள்
* முறையற்ற துயிற் பழக்கம்
*  மன அழுத்தம்
* திடீர் வாழ்க்கை முறை மாற்றங்கள்

## துயில் வாதம் நீங்க பயிற்சிகள்

    5 நிலைகள் கொண்ட தூக்க சுழற்சி நடைபெற 90 நிமிடங்கள் ஆகும். இம்மாதிரியான 5 சுழற்சிகள் கொண்டது தான் முழுமையான உறக்கம். முழுமையான தூக்கம் பெற குறைந்தது 7.5 மணிநேரம். (அதிக பட்சம் 9 மணிநேரம்)
    
    உறங்குவதற்கு ஒரு மணிநேரத்திற்கு முன்பில் இருந்து தொலைக்காட்சி, திறன் பேசி போன்ற எண்ணிம திரைகளை பார்ப்பதை தவிர்க்க வேண்டும்.உறங்கும் அறையில், அறைகுறை வெளிச்சத்திலோ பாதி உறக்கத்திலோ பார்த்து பயப்பட கூடிய பொருட்களை வைக்க வேண்டாம். பேய் பிசாசு த்ரில்லர் கொலை திரைப்படங்களை பார்ப்பதை தவிருங்கள்.
    
    சிலருக்கு sleep paralysisஇன் போது நெஞ்சின் மேல் யாரோ/எதுவோ உட்கார்ந்து மூச்சுத்திணறல் ஏற்படுத்துவது போல தோன்றும். இதை தவிர்க்க, விட்டத்தை பார்த்து படுப்பது எவ்வளவு சுகமாக இருந்தாலும் இடது புறமாக திரும்பி படுத்து உறங்குங்கள். இந்த பழக்கத்தை ஏற்படுத்திக் கொள்ள சட்டையின் முதுகு பகுதியில் பந்து வைத்து கொள்ளலாம். இந்த நிலையில் உறங்கும் பெண்கள், கால் இடுக்கில் தலையணை வைத்துத் தூங்கினால் இடுப்பு வலி வராது.

பகுப்பு:உடலியங்கியல்
பாலின்பக் கலைகள்

**பாலின்பக் கலைகள்** என்பது பாலுணர்வை தூண்டும் கலையம்சம் கொண்ட கலைகளைக் குறிக்கிறது.  ஓவியம், இலக்கியம், ஒளிப்படம், திரைப்படம் என எல்லா கலைவடிவங்களிலேயும் பாலின்பம் வெளிப்படுத்தப்படுகிறது. ஆனால் இவை பாலுணர்வுக் கிளர்ச்சியை உண்டு பண்ணும் வணிகப் படைப்புகள் அல்ல. பொதுவாக இவை பாலுணர்வுக் கிளர்சிக்காக உணர்ச்சி நோக்கில் செய்யாமல் பாலுணர்வை கலை வடிவில் புரிந்து கொள்ளும்படியாக வெளிப்படுத்துபவை ஆகும். இந்து மதக் கோயிலின் நிர்வாண உடலுறவுச் சிற்பங்கள் பாலின்பக் கலைகளுக்கான ஓர் எடுத்துக்காட்டு ஆகும்.

## மேற்கோள்கள்

பகுப்பு:காமம்
பகுப்பு:மாந்த பாலுணர்வியல்